มติที่ประชุม กมธ. แก้ไข รธน.นัดแรก ตั้ง “วิรัช รัตนเศรษฐ” นั่งเก้าอี้ประธาน
มติที่ประชุม กมธ. แก้ไข รธน.นัดแรก ตั้ง “วิรัช รัตนเศรษฐ” นั่งเก้าอี้ประธาน
มติที่ประชุม กมธ. แก้ไข รธน.นัดแรก ตั้ง “วิรัช รัตนเศรษฐ” นั่งเก้าอี้ประธาน
24 พ.ย. 2563

ผู้สื่อข่าวรายงานว่า วันนี้ (24 พ.ย.63) ที่ประชุมคณะกรรมาธิการ (กมธ.) พิจารณาร่างรัฐธรรมนูญแห่งราชอาณาจักรไทย (แก้ไขเพิ่มเติม) นัดแรก มีมติเลือกนายวิรัช รัตนเศรษฐ ส.ส.บัญชีรายชื่อ พรรพลังประชารัฐ (พปชร.) เป็นประธาน กมธ. ด้วยคะแนน 27 เสียง ขณะที่ฝ่ายค้านเสนอ นพ.ชลน่าน ศรีแก้ว ส.ส.น่าน พรรคเพื่อไทย (พท.) แต่ได้คะแนน 12 เสียง
นายวิรัช กล่าวว่า ขอขอบคุณ กมธ. ที่เลือกตนเป็นประธาน อย่างไรก็ตาม สำหรับหน้าที่ของกมธ. จากนี้ไปคงจะได้กำหนดกรอบการทำงาน โดยเฉพาะเวลาการประชุม และจะทำหน้าที่ควบคุมการประชุมให้เป็นไปตามร่างที่ทางรัฐสภาส่งมา โดยมีร่างของรัฐบาลเป็นหลัก ซึ่งเป็นไปตามกฎหมายรัฐธรรมนูญเป็นหลัก แต่ก็สามารถปรับยืดหยุ่นตามสถานการณ์ และความเหมาะสมของการทำงานได้
นอกจากนี้ ยังได้เตรียมตั้งคณะอนุ กมธ.เพื่อมาดูแลในรายละเอียด เช่น เรื่องคุณสมบัติ ส.ส.ร. ฯลฯ ที่เราต้องทำโดยละเอียด เนื่องจากรายละเอียดมีมาก
นายวิรัช กล่าวถึงกรณีที่ฝ่ายค้านอยากได้เนื้อหาในร่างของฝ่ายค้านและร่างของประชาชนมารวมด้วยว่า สามารถมาคุยกันในห้องประชุมได้ ซึ่งร่างของเราก็มีความคล้ายคลึงกันอยู่แล้ว โดยไม่แตะหมวด 1 และหมวด 2 รวมถึงประเด็นที่เกี่ยวกับพระราชอำนาจอีก 38 มาตรา